

*Ovaj Poziv se financira iz*

*Europskog fonda za regionalni razvoj*

**PRILOG 1a. (Grupa 2)**

**POSEBNI UVJETI**

**NACRT UGOVORA O DODJELI BESPOVRATNIH SREDSTAVA ZA PROJEKTE FINANCIRANE IZ EUROPSKIH STRUKTURNIH I INVESTICIJSKIH FONDOVA U FINANCIJSKOM RAZDOBLJU 2014. – 2020.**

**Poziv na dostavu projektnog prijedloga kroz ograničeni postupak u modalitetu trajnog Poziva**

**Poboljšanje isplativosti i pristupa dnevnim bolnicama i/ili dnevnim kirurgijama**

**Ugovor o dodjeli bespovratnih sredstava za projekte koji se financiraju iz Strukturnih i investicijskih Fondova u**

**financijskom razdoblju 2014. – 2020.**

**<*Referentni broj Ugovora o* *dodjeli bespovratnih sredstava-EN.>***

**<naziv ustanove, grad, općina i sl.>**

("Ugovor ododjeli bespovratnih sredstava", u daljnjem tekstu: Ugovor)

Ministarstvo regionalnoga razvoja i fondova Europske unije

(Upravljačko tijelo, u daljnjem tekstu: UT)

Miramarska cesta 22

10000 Zagreb, Hrvatska

i

Središnja agencija za financiranje i ugovaranje programa i projekata Europske unije

(Posredničko tijelo razine 2, u daljnjem tekstu: PT2)

Ulica grada Vukovara 284 (objekt C), 10 000 Zagreb, Hrvatska

s jedne strane,

i

Korisnik bespovratnih sredstava iz Fondova

<Puno službeno ime i adresa Korisnika>

<Pravni oblik>

<OIB - Osobni identifikacijski broj >

[financijska institucija kod koje se vodi račun Korisnika i broj računa Korisnika >]

 (u daljnjem tekstu: Korisnik)

s druge strane,

(u daljnjem tekstu: Strane) složile su se kako slijedi:

**Posebni uvjeti Ugovora**

**Članak 1.**

**Svrha**

1.1. Svrha ovog Ugovora je dodijeliti bespovratna sredstava Korisniku u svrhu provedbe projekta Poboljšanje isplativosti i pristupa dnevnim bolnicama i/ili dnevnim kirurgijama <naziv ustanove, grad, općina i sl.> (u daljnjem tekstu: Projekt) opisanog u Dodatku 1.1. Opis i proračun Projekta ovih Posebnih uvjeta Ugovora, koji je sastavni dio ovog Ugovora.

1.2. Bespovratna sredstva se dodjeljuju Korisniku u skladu s uvjetima utvrđenima u Općim uvjetima i u ovim Posebnim uvjetima Ugovora, za koje Korisnik ovim putem izjavljuje da ih je u cijelosti primio na znanje i prihvatio.

1.3. Korisnik se obvezuje provesti Projekt u skladu s opisom i opsegom Projekta u skladu s člankom 10.1. ovih Posebnih uvjeta Ugovora, Općim uvjetima Ugovora te naknadnim izmjenama Projekta odnosno Ugovora.

**Članak 2.**

**Provedba i financijsko razdoblje Projekta**

2.1. Ovaj Ugovor stupa na snagu onoga dana kada ga potpiše posljednja Strana te je na snazi do izvršenja svih obaveza ugovornih Strana[[1]](#footnote-1).

2.2. Razdoblje provedbe Projekta iz članka 9.1. Općih uvjeta je <broj> mjeseca/mjeseci, odnosno od DD/MM/ 201 do DD/MM/201[[2]](#footnote-2).

2.3. Razdoblje financiranja Projekta započinje stupanjem Ugovora na snagu i traje najdulje 18 mjeseci od datuma završetka razdoblja provedbe projekta, i u svakom slučaju do isteka općeg razdoblja prihvatljivosti Operativnog programa Konkurentnost i kohezija (OPKK) iz kojeg se projekt financira, ovisno što je kraće[[3]](#footnote-3).

2.4. Razdoblje prihvatljivosti izdataka Projekta je od <…> do <…>[[4]](#footnote-4).

**Članak 3.**

**Iznos bespovratnih sredstava, postotak financiranja**

**Projekta i uređenje plaćanja**

3.1. Ukupna vrijednost Projekta se određuje na ----------------- kuna.

3.2. Ukupni prihvatljivi troškovi se određuju na -------------- kuna, kao što je utvrđeno u Dodatku 1.1. Opis i proračun Projekta, a u skladu s Općim uvjetima Ugovora.

3.3. Dodjeljuju se bespovratna sredstva u iznosu od ----------------- kuna što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u točki 3.2. ovoga članka.

3.4. Utvrđuje se postotak sufinanciranja projekta od <postotak> koji predstavlja omjer dodijeljenih bespovratnih sredstava iz točke 3.3. i Ukupnih prihvatljivih troškova iz točke 3.2.

3.5. Iznosi bespovratnih sredstava koji se plaćaju Korisniku tijekom provedbe projekta i konačni iznos financiranja utvrđuju se u skladu s člankom 17. Općih uvjeta Ugovora.

3.6. Korisnik je obvezan iz vlastitih i/ili drugih izvora osigurati sredstva za financiranje eventualnih neprihvatljivih izdataka projekta.

Sažeti prikaz izdataka koji se financiraju dodijeljenim bespovratnim sredstvima te prikaz izdataka za koje je financiranje osigurano iz vlastitih i/ili drugih izvora sastavni su dio Dodatka 1.1. ovog Ugovora Opis i proračun projekta.

3.7. Korisnik, ako nije Proračunski korisnik državnog proračuna u skladu s popisom proračunskih korisnika Ministarstva financija[[5]](#footnote-5)[1], ima pravo zatražiti plaćanje predujma. Ukupni iznos predujma ne premašuje 40% (četrdeset) vrijednosti odobrenih bespovratnih sredstava odnosno ---------------- kuna.

3.8. Metoda povrata troškova Projekta odnosno plaćanje prihvatljivih izdataka iz bespovratnih sredstava Projekta, vršit će se metodom nadoknade i metodom plaćanja sukladno članku 15. Općih uvjeta Ugovora.

Korisnik će podnijeti Zahtjev za nadoknadom sredstava PT-u 2 najmanje 1 (jednom) svaka 3 (tri) mjeseca, sukladno članku 15. Općih uvjeta Ugovora.

Korisnik se obvezuje podnijeti Zahtjev za nadoknadom sredstava na važećem obrascu i uz popratnu dokumentaciju koja je u skladu s primjenjivim računovodstvenim standardima te u skladu s uobičajenom računovodstvenom praksom.

Korisnik se obvezuje u roku od 15 dana od odobrenja Zahtjeva za nadoknadom sredstava podnijeti PT-u 2 odgovarajući dokaz o povratu sredstava u državni proračun za plaće za koje su izdaci plaćeni sredstvima dodijeljenima za provedbu projekta, a za koje su sredstva prethodno bila plaćena iz državnog proračuna.

Završni zahtjev za nadoknadom sredstava i Završno izvješće podnose se SAFU (PT2) u roku od 30 (trideset) dana od isteka razdoblja provedbe Projekta kako je naznačeno u točki 2.2. ovog Ugovora.

3.9. Ako Korisnik ne postupa u skladu s odlukom UT-a kojom je naložen povrat sredstava, u odnosu na Korisnika obustavljaju se daljnje isplate iz točke 3.3. ovog članka, koje vrši UT ili se po odluci UT-a iznos koji je Korisnik trebao vratiti odbija od iznosa daljnjih plaćanja.

**Članak 4.**

**Trajnost projekta**

4.1. Ograničenja opisana u članku 8. Općih uvjeta Ugovora primjenjuju se 5 (pet) godina nakon završetka razdoblja provedbe projekta.

**Članak 5.**

**Partneri**

5.1. Korisnik djeluje samostalno u provedbi Projekta, bez projektnih partnera.

**Članak 6.**

**Neprihvatljivi izdaci**

6.1. Sljedeće kategorije izdataka nisu prihvatljive za financiranje u okviru Projekta:

Svi izdaci koji nisu povezani s aktivnostima projekta su neprihvatljivi. Osim toga i sljedeće su kategorije izdataka neprihvatljive:

* PDV za koji Korisnik ima pravo ostvariti odbitak;
* kamate na dug;
* trošak povezan s ulaganjem radi postizanja smanjenja emisije stakleničkih plinova iz aktivnosti koje su navedene u Prilogu I Direktive 2003/87/EZ;
* izdatak povezan s trgovačkim društvima u poteškoćama, u skladu s definicijom pravila Europske unije o državnim potporama;
* kupnja korištene opreme;
* najam opreme;
* kupnja vozila;
* kupnja opreme koja nije povezana sa svrhom projekta;
* izrada dokumentacije individualnih planova deinstitucionalizacije;
* otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu;
* kazne, financijske globe i troškovi sudskog spora;
* operativni troškovi izuzev troškova upravljanja projektom;
* gubici zbog fluktuacija valutnih tečaja i provizija na valutni tečaj;
* izdaci za plaće koje su već osigurane iz drugih javnih izvora;
* plaćanja bonusa zaposlenima;
* bankovni troškovi za otvaranje i vođenje računa, naknade za financijske transfere i drugi troškovi u potpunosti financijske prirode;
* troškovi jamstava za predfinanciranje koja izdaje banka ili druga financijska institucija
* doprinosi u naravi u obliku izvršavanja radova ili osiguravanja robe, usluga, zemljišta i nekretnina za koje nije izvršeno plaćanje, potkrijepljeno dokumentima odgovarajuće dokazne vrijednosti bez izuzetaka;
* troškovi za amortizacije bez izuzetaka;
* troškovi jamstava za pred-financiranje koja izdaje banka ili druga financijska institucija ako nacionalno ili zakonodavstvo Europske unije ne zahtjeva jamstvo;
* troškovi zakupa materijalne imovine;
* ostali troškovi nespomenuti kao prihvatljivi.

**Članak 7.**

**Mjere osiguravanja javnosti i vidljivosti**

7.1. Na zahtjev UT-a i PT-a 2, Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u Dodatku 1.2. ovih Posebnih uvjeta Ugovora.

**Članak 8.**

**Upravljanje projektnom imovinom**

8.1. Imovina koja je stečena u Projektu mora se koristiti u skladu s opisom Projekta sadržanim u Dodatku 1.1. ovih Posebnih uvjeta Ugovora.

**Članak 9.**

**Ostali uvjeti**

9.1. Svrha materijalne imovine, nematerijalne imovine i rezultata projekta sufinanciranih iz proračuna Projekta ostaje neizmijenjena u odnosu na namjenu definiranu Ugovorom u razdoblju od 5 (pet) godina nakon isteka razdoblja provedbe Projekta.

9.2. Prihvatljivi troškovi ne uključuju troškove koji su već financirani iz drugih izvora.

9.3 Podnošenje izvještaja ne dovodi u pitanje pravo UT i PT2 da od Korisnika zahtjeva bilo koje informacije o Projektu.

9.4 UT i/ili PT2 mogu provjeravati točnost podataka navedenih u projektnoj prijavi i popratnoj dokumentaciji u bilo kojoj fazi provedbe projekta i tijekom 5 godina nakon završetka provedbe projekta.

9.5. Korisnik je obvezan osigurati trajnost financiranog projekta na način da u zgradi koja je bila predmet projekta tijekom najmanje 5 (pet) godina nakon završetka projekta mora osigurati obavljanje djelatnosti koja je bila cilj provedbe projekta.

9.6. U slučaju da Korisnik ne ostvari planiranu razinu pokazatelja navedenih u Ugovoru, UT može od Korisnika zatražiti da izvrši povrat udjela isplaćenih sredstava razmjerno neostvarenom udjelu pokazatelja.

9.7. Korisnik je uz Završni Zahtjev za nadoknadom sredstava i Završno izvješće o provedbi projekta obvezan predati Revizorsko izvješće neovisnog ovlaštenog revizora o verifikaciji troškova projekta.

**Članak 10.**

**Adrese za kontakt**

10.1. U svakom obliku komunikacije koji je povezan s ovim Ugovorom važno je navesti referentni broj Ugovora te ga poslati na sljedeće adrese:

Za UT

Ministarstvo regionalnoga razvoja i fondova Europske unije

Miramarska cesta 22

10000 Zagreb, Hrvatska

UT pisanim putem dostavlja Korisniku podatke o osobi i adresi elektroničke pošte za kontakt.

Za PT2

Središnja agencija za financiranje i ugovaranje programa i projekata Europske unije

Ulica grada Vukovara 284 (objekt C), 10 000 Zagreb, Hrvatska

PT2 pisanim putem dostavlja Korisniku podatke o osobama i adresama elektroničke pošte za kontakt.

Za Korisnika

< *adresa, telefaks, adresa elektroničke pošte Korisnika* >

Korisnik pisanim putem dostavlja UT-u i PT-u 2 podatke o osobi i adresi elektronske pošte za kontakt.

10.2. UT, PT2 i Korisnik su obvezni bez odgađanja, a najkasnije u roku od 3 (tri) dana od dana nastanka promjene vezane uz kontakt podatke iz točke 10.1. ovog članka, obavijestiti pisanim putem druge ugovorne strane o nastaloj promjeni.

**Članak 11.**

**Dodaci**

11.1. Sljedeći dodaci sastavni su dio Posebnih uvjeta Ugovora:

Dodatak 1.1. Opis i proračun projekta[[6]](#footnote-6)

Dodatak 1.2. Opći uvjeti

Dodatak 1.5. Zahtjev za nadoknadom sredstava

Dodatak 1.6. Zahtjev za predujam

Dodatak 1.7. Završno izvješće o provedbi

Dodatak 1.8. Izvješće nakon provedbe projekta.

11.2. U slučaju neslaganja odredbi ovih Posebnih uvjeta Ugovora i nekog od Dodataka koji je sastavni dio Posebnih uvjeta, odredbe Posebnih uvjeta imaju prvenstvo.

U slučaju neslaganja odredbi Dodatka 1.2. Općih uvjeta Ugovora i ostalih Dodataka Posebnih uvjeta, odredbe Dodatka 1.2. imaju prvenstvo.

**Članak 12.**

12. 1 Sastavljeno na hrvatskom jeziku u 3 (tri) istovjetna primjerka, od kojih svaka Strana

 zadržava po 1 (jedan) izvorni primjerak.

|  |  |
| --- | --- |
| KLASA: URBROJ:Zagreb, \_\_\_\_\_\_\_\_\_\_\_\_\_\_\_**Za Upravljačko tijelo** | KLASA:URBROJ:Zagreb, \_\_\_\_\_\_\_\_\_\_\_\_\_\_\_**Za Posredničko tijelo razine 2** |
| Ime: |  | Ime: |  |
| Funkcija: |  | Funkcija: |  |
| Potpis  |  | Potpis  |  |
| KLASA: URBROJ:Zagreb, \_\_\_\_\_\_\_\_\_\_\_\_\_\_\_**Za Korisnika**  |  |
| Ime: |  |  |  |
| Funkcija: |  |  |  |
| Potpis  |  |  |  |
|  |  |  |  |

1. Razdoblje Ugovora na snazi uključuje također i razdoblje obveze izvještavanja nakon provedbe, odnosno predstavlja razdoblje izvršenja ugovora – razdoblje od stupanja Ugovora na snagu do izvršenja svih prava i obveza sukladno Ugovoru. [↑](#footnote-ref-1)
2. Razdoblje provedbe projekta“ - razdoblje određeno Posebnim uvjetima Ugovora koje započinje početkom obavljanja aktivnosti projekta te istječe završetkom obavljanja predmetnih aktivnosti; ujedno je riječ o razdoblju u kojem trošak mora nastati, da bi bio prihvatljiv za financiranje sukladno Ugovoru [↑](#footnote-ref-2)
3. Razdoblje financiranja je razdoblje unutar kojeg se mogu izvršavati financijske transakcije vezane uz izvršenje Ugovora. [↑](#footnote-ref-3)
4. Razdoblje prihvatljivosti izdataka uključuje razdoblje provedbe projekta i najviše 6 mjeseci od završetka razdoblja provedbe projekta. Izdatak od strane Korisnika mora nastati u razdoblju provedbe projekta, izuzev izdataka vezanih uz reviziju projekta, plaća te trošak PDV-a za koji korisnik nema pravo ostvariti odbitak koji mogu nastati i nakon razdoblja provedbe, te biti plaćen do isteka razdoblja prihvatljivosti izdataka, odnosno do odobrenja Završnog izvještaja, ovisno koji događaj prije nastane. [↑](#footnote-ref-4)
5. [1] http://www.mfin.hr/hr/registar [↑](#footnote-ref-5)
6. Opis i proračun projekta izrađuje SAFU (PT2) u okviru pripreme nacrta Ugovora o dodjeli bespovratnih sredstava, a na temelju informacija iz prijavnih obrazaca. [↑](#footnote-ref-6)